b'\n_START_ARTICLE_\nIdeogram\n_START_PARAGRAPH_\nIdeogram (gr\xc5\xa1ko: \xe2\x80\x99\xce\xb9\xce\xb4\xce\xad\xce\xb1 [idea] = ideja, misel, zamisel + \xce\xb3\xcf\x81\xce\xac\xce\xbc\xce\xbc\xce\xb1 [gramma] =zapis) je grafi\xc4\x8dni simbol, ki pomeni dolo\xc4\x8deno idejo, in se uporablja za zapis te ideje. Pisavo sestavljeno iz ideogramov imenujemo ideogramska pisava. Danes najbolj znana ideogramska pisava je kitajska pisava._NEWLINE_Logogram (gr\xc5\xa1ko: \xce\xbb\xcf\x8c\xce\xb3\xce\xbf\xcf\x82 [logos] = beseda + \xce\xb3\xcf\x81\xce\xac\xce\xbc\xce\xbc\xce\xb1 [gramma] =zapis) je grafi\xc4\x8dni simbol, ki pomeni dolo\xc4\x8deno besedo, in se uporablja za zapis te besede. V praksi se besedi ideogram in logogram uporablja kot sopomenki, razlika med zapisom ideje in zapisom besede je bolj teoreti\xc4\x8dna - kot ideogram v \xc5\xa1ir\xc5\xa1em smislu se v\xc4\x8dasih \xc5\xa1teje tudi znak, ki ne predstavlja besede pa\xc4\x8d pa (npr.) matemati\xc4\x8dno operacijo._NEWLINE_Besedi ideogram in logogram imata tudi redkeje uporabljani obliki ideograf in logograf.'